पाएं अपने शहर की ताज़ा ख़बरें और फ्री ई-पेपरडाउनलोड करें
सीकर.सीकर व झुंझुनूं की बीओटी सड़कों के औचक निरीक्षण पर आए पीडब्ल्यूडी मंत्री भरत सिंह ने नाराजगी जताते हुए अधिकारियों को सख्त लहजे में कहा, जो खामियां हैं उन्हें जल्द दुरुस्त करा लिया जाए।
उन्होंने निर्देश दिए कि मानसून से पहले सभी सड़कों के किनारे पौधा रोपण की तैयारी कर ली जाए। सड़कों के गड्ढ़े जल्द भरे जाएं ताकि आमजन को राहत मिल सके। मंत्री ने खाटूश्यामजी-रींगस-श्रीमाधोपुर-खंडेला रोड का निरीक्षण किया। निरीक्षण में सड़क के दोनों तरफ लगे पेड़ों की पुताई व रिफ्लेक्टर भी नहीं लगे हुए थे वहीं सड़कों पर सफेद पेंट से डिमार्केशन नहीं होने की खामियां मिली।
इसके बाद उन्होंने खंडेला-उदयपुरवाटी-झुंझुनूं बीओटी सड़क से होकर गुजरे तो यहां भी सीमेंट-कंकरीट का कार्य सही नहीं पाया गया। वे वापस खंडेला-कांवट-थोई-अजीतगढ़ होते हुए जयपुर चले गए। इस रोड के दोनों तरफ ईंट भट्टों का मलबा देख मंत्री ने अधिकारियों को फटकार लगाते हुए कहा, यह मलबा जल्द उठना चाहिए। इस दौरान सीकर व झुंझुनूं एसई उनके साथ रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn